CELEX: 32017D1567
Language: bg
Date: 2017-06-08 00:00:00
Title: Решение (ЕС) 2017/1567 на Съвета от 8 юни 2017 година за подписване, от името на Съюза и на държавите членки, и временно прилагане на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Република Узбекистан, от друга страна, с оглед на присъединяването на Република Хърватия към Европейския съюз

16.9.2017   
            
            
               BG
            
            
               Официален вестник на Европейския съюз
            
            
               L 238/1
            
         РЕШЕНИЕ (ЕС) 2017/1567 НА СЪВЕТА
   от 8 юни 2017 година
   за подписване, от името на Съюза и на държавите членки, и временно прилагане на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Република Узбекистан, от друга страна, с оглед на присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2 и членове 207 и 209 във връзка с член 218, параграф 5 от него,
   като взе предвид Акта за присъединяване на Хърватия, и по-специално член 6, параграф 2 от него,
   като взе предвид предложението на Европейската комисия,
   като има предвид, че:
   
               (1)
            
            
               В съответствие с член 6, параграф 2 от Акта за присъединяване на Република Хърватия присъединяването на Република Хърватия към Споразумението за партньорство и сътрудничество за установяване на партньорство между Европейските общности и техните държави членки, от една страна, и Република Узбекистан, от друга страна (1) („Споразумението“), трябва да бъде одобрено посредством протокол към Споразумението. В съответствие с член 6, параграф 2 от Акта за присъединяване, за такова присъединяване се прилага опростена процедура, при която Съветът, действащ единодушно от името на държавите членки, и съответните трети държави следва да сключат протокол.
            
         
               (2)
            
            
               На 14 септември 2012 г. Съветът упълномощи Комисията да започне преговори с Узбекистан за адаптиране на Споразумението. Преговорите за протокол към Споразумението („Протоколът“) приключиха успешно с размяната на вербални ноти.
            
         
               (3)
            
            
               По отношение на въпросите, които попадат в областите на компетентност на Европейската общност за атомна енергия, за подписването на Протокола се прилага отделна процедура.
            
         
               (4)
            
            
               Следователно Протоколът следва да бъде подписан от името на Съюза и на държавите членки и с цел да се гарантира ефективното му прилагане, следва да се прилага временно до приключване на процедурите, необходими за влизането му в сила,
            
         ПРИЕ НАСТОЯЩОТО РЕШЕНИЕ:
   Член 1
   Подписването от името на Съюза и на държавите членки на Протокола към Споразумението за партньорство и сътрудничество за установяване на партньорство между Европейските общности и техните държави членки, от една страна, и Република Узбекистан, от друга страна, с оглед на присъединяването на Република Хърватия към Европейския съюз се разрешава, при условие на сключването на посочения протокол.
   Текстът на Протокола е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) Протокола от името на Съюза и на държавите членки.
   Член 3
   Протоколът се прилага временно в съответствие с член 4, параграф 3 от него, считано от 1 юли 2013 г., до приключване на процедурите, необходими за влизането му в сила.
   Член 4
   Настоящото решение влиза в сила в деня на приемането му.
   
      Съставено в Люксембург на 8 юни 2017 година.
      
         
            За Съвета
         
         
            Председател
         
         K. SIMSON
      
   
   
      (1)  Решение 1999/593/ЕО, ЕОВС, Евратом на Съвета и на Комисията от 31 май 1999 г. относно сключването на Споразумение за партньорство и сътрудничество между Европейските общности и техните държави членки, от една страна, и Република Узбекистан, от друга страна (ОВ L 229, 31.8.1999 г., стр. 1).